Laupäeval stardib Tallinnas uus põnev seminaridesari "Anomaalne maailm" - Alkeemia
Laupäeval stardib Tallinnas uus põnev seminaridesari "Anomaalne maailm"
Uue seminaridesarja "Anomaalne maailm" avaüritus sel laupäeval Von Glehni Teatris arutleb teemal "Vaade kosmosesse ja homsesse"Foto: depositphotos.com
Sel laupäeval kell 14-18 toimub Tallinnas Nõmme keskuses Von Glehni Teatris esimene seminar sarjast "Anomaalne maailm". Igor Volke poolt kureeritud seminaridesarja esimese ürituse teema on "Vaade kosmosesse ja homsesse", ettekannetega esinevad Aare Baumer, Einar Laigna, Igor Volke ning lõpus toimub aruteluring publiku ja esinejate vahel.
"Mida kõrgemale, kaugemale ja sügavamale meie vaade ulatub, seda enam kasvab anomaaliate hulk, mis ei sobitu klišeelikku maailmapilti. Anomaaliad oleks nagu kellegi poolt tekitatud ja kelmikalt meie maailma lükitud, et tekitada rahutust ja ka vaimustust otsijale vaimule, et suunata meid edasi oma lapsepõlvekodust peibutava ja meelitava kõiksuse suunas, et tekitada liikumine," kommenteerib seminaridesarja ellukutsuja Igor Volke.
Uue sarja "Anomaalne maailm" seminarid ärgitavad mõtestama:
meie kohta ajas ja ruumis
meid endid ja meie kujunemist
jõudusid meis ja meie ümber
ohtusid, mis meid ümbritsevad
ja väljavaateid edasiminekuks.
Esimese kohtumise teemaks sel laupäeval on "Vaade kosmosesse ja homsesse", ettekannetega esinevad:
* Aare Baumer "Taevariik, aegruum ja inimene selles - kuhu liigume?"
* Einar Laigna "Ristikiriku vaade taevast ja tulevikust"
Eesti ufopäevikud | Maavälist päritolu olendid külastasid Viljandimaal 8-aastast poissi 04.08.2017
* Igor Volke ""Uusevangelistlik" ja ufoloogiline vaade".
Viimasel tunnil avatud mikrofon - oodata on elavat arutelu esinejate ja publiku vahel, kõik on oodatud kaasa mõtlema ja kaasa rääkima. Seminari modereerib Krista Jürgenson.
Seminaridesari "Anomaalne maailm" Nõmme südames jätkub kord kuus laupäeviti kuni suve alguseni mitmete põnevate teemadega:
17.02 "Inimese kujunemine Homo Sapiensist TI-ni (tehisintellektini)"
31.03 "Energiad looduses ja inimeses"
28.04 "Mis meid ohustab?"
26.05 "Vana ja uus paradigma - muutuste aeg"
Seminaridesarja "Anomaalne maailm" esimene osa "Vaade kosmosesse ja homsesse" toimub juba sel laupäeval, 27. jaanuaril kell 14-18 Von Glehni Teatris Tallinnas, Nõmme keskuses (Pärnu mnt 326).
Vaata lisa sündmuse Facebooki lehelt ja Von Glehni teatri kodulehelt
Ülitajur Lille Lindmäe: ley-liinid on Maad kattev kosmilise vaimse energia sõiduteede...
Kairi, 22